Այգեձորի ջրամբար

Այգեձորի ջրամբար, ջրամբար Հայաստանի Տավուշի մարզում՝ համանուն գետի վրա։ Շահագործման է հանձնվել 1975 թվականին։ Մակերեսը 0,27 կմ² է, ջրատարողությունը' 4 միլիոն մ³, օգտակարը՝ 3,7 միլիոն մ³։ Ունի սեզոնային կարգավորում։ Պատվարը հողային է՝ ավազակավային երեսապատումով, երկարությունը՝ 260 մ, առավելագույն բարձրությունը՝ 36 մ։ Ջուրը բաց է թողնվում խորքային ձագարաձև ջրընդունիչի (ջրթողքը՝ 1,2 մ³/վ) միջոցով։ Ոռոգում է Այգեձոր, Մոսեսգեղ, Չորաթան գյուղերի հողատարածքները։

Ծանոթագրություններ 

Ջրամբարներ այբբենական կարգով
Տավուշի մարզի ջրամբարներ